- Hindi News
- National
- गज मित्र दल का जनजागरण अभियान कारगर साबित, सतर्कता बरतने से कम हाे रही जनहानि
गज मित्र दल का जनजागरण अभियान कारगर साबित, सतर्कता बरतने से कम हाे रही जनहानि
मानव और वन्य प्राणी द्वंद्व को रोकने के लिए जिला प्रशासन की पहल से गांव-गांव में गठित किए गए गज मित्र दल का जनजागरण अभियान काफी कारगर साबित हो रहा है। जनजागरण अभियान के बाद ग्रामीण भी मानने लगे हैं कि वन क्षेत्र में निरंतर हो रही कमी के चलते ही आबादी क्षेत्र में पहुंच कर हाथियों का उत्पात की घटना में वृद्धि हुई है। इस समस्या का निवारण के लिए ज्यादातर ग्रामीण अब वन क्षेत्र बढ़ाने के कार्यों में सहयोग देने के लिए आगे आ रहे हैं।
सघन वन क्षेत्र में निरंतर हो रही कमी पर विराम लगाने के लिए वन कर्मियों ने लोगों को जागरुक करने का अभियान को गति दी है। इस पहल के साथ ग्राम पंचायतों के सदस्य और सचिव शामिल होने के बाद ग्रामीण भी हाथियों से अपनी सुरक्षा को लेकर सतर्कता बरतने लगे हैं। यहां महेशपुर, खाड़ामाचा, चंदागढ़, बटूराबहार क्षेत्र के जंगलों में बार बार हाथियों की दस्तक के बाद वन अधिकारियों ने स्थानीय ग्रामीणों को प्रशिक्षित कर उन्हें गज मित्र दल में शामिल किया है। वन कर्मियों के साथ गज मित्र दल के सदस्य मानव और वन्य प्राणी द्वंद्व को रोकने के लिए प्रयास कर रहे हैं। महेशपुर के घनश्याम यादव ने बताया कि जंगली हाथियों को आस-पास के जंगल काफी रास आ जाने के कारण यहां अक्सर हाथियों की चिंघाड़ सुनाई देती है।
दुलदुला क्षेत्र में बनेंगे 6 तालाब 21 हाथी सहायता केंद्र बने
डीएफओ मनोज पांडेय ने बताया कि ग्रामीणों के सुझाव पर ही सुरक्षा के उपायों का क्रियान्वयन भी किया जा रहा है। इस वर्ष तपकरा और दुलदुला वन क्षेत्र में 6 तालाब बनाने की योजना है। इसके साथ ही 21 हाथी सहायता केंद्र भी खोले गए हैं। इन केंद्रों में जंगली हाथियों से संबंधित सभी समस्या का निवारण किया जा रहा है।उन्होंने कहा कि प्रदेश में सबसे अधिक संख्या में हाथियों की उपस्थिति जशपुर वन मंडल में है। इन हाथियों के लिए जुनाडीह जंगल में सघन घास का रोपण कर उनके लिए चारा की व्यवस्था की जा रही हैं। लंबे समय से हाथियों की उपस्थिति को देखते हुए मानव और वन्य प्राणियों की रक्षा के लिए ग्रामीणों की जागरूकता से ही सफलता मिल सकती है।
100 हेक्टेयर में लगाई जा रही लंबी घास
संसदीय सचिव एवं पत्थलगांव विधायक शिवशंकर साय ने दैनिक भास्कर को बताया कि हाथियों की समस्या से ग्रामीणों को सुरक्षित रखने के लिए सरकार काफी चिंतित है। इसके लिए ग्रामीणों के सुझाव को काफी अहमियत दी जा रही है। वन्य प्राणियों को जंगल से भोजन की तलाश में आबादी क्षेत्र की ओर रूख करने से रोकने के लिए वनों में ही इनका रुचिकर भोजन की व्यवस्था करने के लिए 100 हेक्टेयर में लंबी घास का रोपण किया जा रहा है। इसके अलावा वन विभाग को जंगलों में मिश्रित रोपण के काम को प्राथमिकता देने को कहा जा रहा है। हाथियों को वनों में ही जलक्रीड़ा करने के लिए बड़े तालाब और पुराने जल स्त्रोतों को बेहतर कराया जाएगा। गज मित्र दल के सदस्यों को प्रशिक्षित कर ग्रामीणों के सुझाव पर उत्पात रोकने का काम को महत्व दिया जाएगा।
हाथियों के भोजन के लिए लगाई जा रही लंबी घास, पानी के लिए वन क्षेत्र में बनाए जा रहे तालाब
प्रभावित गांवों का दौरा करते वन अफसर।
वन क्षेत्र के लगातार सिमट जाने से अब आवसीय क्षेत्र में अक्सर ऐसे ही नजर आ जाता है हाथियों का दल।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva